**รายงานการประชุมสภาองค์การบริหารส่วนตำบลจางเหนือ**

**สมัยสามัญ สมัยที่ ๔ ประจำปี ๒๕6๒**

**วันที่ ๒๘ เดือนตุลาคม พ.ศ. ๒๕62**

**ณ ห้องประชุมสภาองค์การบริหารส่วนตำบลจางเหนือ**

#### ผู้มาประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายสมคิด เครือสบจาง | ประธานสภาฯ | สมคิด เครือสบจาง |  |
| ๒ | นายวิรัตน์ วงค์แขม | รองประธานสภาฯ | วิรัตน์ วงค์แขม |  |
| ๓ | นายสามารถ แก้วหน่อ | สมาชิกสภา อบต. หมู่ ๑ | สามารถ แก้วหน่อ |  |
| 4 | นายประกฤติ กาวิชัย | สมาชิกสภา อบต. หมู่ ๑ | ประกฤติ กาวิชัย |  |
| 5 | นายสุบิน เปี้ยสาย | สมาชิกสภา อบต. หมู่ ๒ | สุบิน เปี้ยสาย |  |
| 6 | นายกมล นันกาวงศ์ | สมาชิกสภา อบต. หมู่ ๒ | กมล นันกาวงศ์ |  |
| 7 | นายอั๊ด ตันใจ | สมาชิกสภา อบต. หมู่ ๓ | อั๊ด ตันใจ |  |
| 8 | นายสุคร ฉัตรแก้วสืบ | สมาชิกสภา อบต. หมู่ ๓ | สุคร ฉัตรแก้วสืบ |  |
| 9 | นายสุวิทย์ บาลใจ | สมาชิกสภา อบต. หมู่ ๔ | สุวิทย์ บาลใจ |  |
| 10 | นายวิเชียร นาทันเลิศ | สมาชิกสภา อบต. หมู่ ๕ | วิเชียร นาทันเลิศ |  |
| ๑1 | นายจำนง ต๊ะสิทธิ์ | สมาชิกสภา อบต. หมู่ ๖ | จำนง ต๊ะสิทธิ์ |  |
| ๑2 | นายสุคนธ์ สุยะสืบ | สมาชิกสภา อบต. หมู่ ๖ | สุคนธ์ สุยะสืบ |  |
| ๑๓ | นายทองดี หล้าวงศ์สืบ | สมาชิกสภา อบต. หมู่ ๗ | ทองดี หล้าวงค์สืบ |  |

#### ผู้เข้าร่วมประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสว่าง จาคำมา | นายก อบต. | สว่าง จาคำมา |  |
| 2 | นางสาวฉัตรนภา ท้าวขว้าง | เลขานุการนายก อบต. | ฉัตรนภา ท้าวขว้าง |  |
| 3 | นายไพบูลย์ อิ่นแก้วน่าน | รองนายกอบต. | ไพบูลย์ อิ่นแก้วน่าน |  |
| 4 | นายเหรียญทอง คำเงิน | รองนายก อบต. | เหรียญทอง คำเงิน |  |
| 5 | นายสมาน เพ็งสว่าง | ปลัด อบต./เลขานุการสภาฯ | สมาน เพ็งสว่าง |  |
| 6 | นายธนภูมิ โถสุวรรณ์ | ผู้อำนวยการกองช่าง | ธนภูมิ โถสุวรรณ์ |  |
| 7 | นางสาวมาลัย ยาวิเคียน | ผู้อำนวยการกองคลัง | มาลัย ยาวิเคียน |  |
| 8 | นายโสภณ โลมาแจ่ม | หัวหน้าสำนักปลัด | โสภณ โลมาแจ่ม |  |
| 9 | นายชัยชนะ ปัญญายืน | ผู้อำนวยการกองการศึกษา | ชัยชนะ ปัญญายืน |  |
| 10 | นางสาวรวมพร รุ่งรัตนนภากุล | นักวิเคราะห์นโยบายและแผนฯ | รวมพร รุ่งรัตนนภากุล |  |
| ๑๑ | นางสาวเขมวรรณ ใจคำลือ | เจ้าพนักงานธุรการ | เขมวรรณ ใจคำลือ |  |
| ๑๒ | นางสาวปริยฉัตร ฉัตรแก้วสืบ | ผช.เจ้าหน้าที่บันทึกข้อมูล | ปริยฉัตร ฉัตรแก้วสืบ |  |
| ๑๓ | นางมนธยา สินสุรินทร์ | นักทรัพยากรบุคคล | มนธยา สินสุรินทร์ |  |
| ๑๔ | นางจิรวรรณ อิ่นแก้วน่าน | ผช.ประชาสัมพันธ์ | จิรวรรณ อิ่นแก้วน่าน |  |
| 1๕ | นายอินสม เทพศิริ | ผช.ช่างไฟฟ้า | อินสม เทพศิริ |  |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑๖ | นางลัดดา ท้วมไชยนาม | ผอ.รร.บ้านวังตม | ลัดดา ท้วมไชยนาม |  |
| ๑๗ | นางเรวดี ปัญญาไชย | รกน.ผอ.บ้านทาน | เรวดี ปัญญาไชย |  |
| ๑๘ | นายบุญเรือง นันตะกูล | ผอ.รร.บ้านนาแช่ | บุญเรือง นันตะกูล |  |
| ๑๙ | นางประทุมทอง ไชยะเสน | แม่บ้าน | ประทุมทอง ไชยะเสน |  |
| ๒๐ | นายทศพร ตั๋นตุ้ย | ผช.เจ้าพนักงานธุรการ | ทศพร ตั๋นตุ้ย |  |
| ๒๑ | นายธณกฤษ หมื่นก้อนแก้ว | นักพัฒนาชุมชน | ธณกฤษ หมื่นก้อนแก้ว |  |
| ๒๒ | นางสาวลองขวัญ ตั๋นตุ้ย | ผช.เจ้าพนักงานธุรการ | ลองขวัญ ตั๋นตุ้ย |  |
| ๒๓ | นางจารุณี เจริญวงศ์ | นวก.ส่งเสริมการเกษตร | จารุณี เจริญวงศ์ |  |
| ๒๔ | นายสุภาพ หงษ์สามสิบเจ็ด | ผอ.รร.กอรวกพิทยาสรรค์ | สุภาพ หงษ์สามสิบเจ็ด |  |

#### ผู้ไม่เข้าร่วมประชุม

|  |  |  |  |  |
| --- | --- | --- | --- | --- |
| **ลำดับ** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายเสกสรรค์ โลหะกิจ | ปลัดอำเภอ |  |  |
| 2 | นายวีระพงษ์ ศรีวิลัยนุรักษ์ | ผอ.รพสต.บ้านกอรวก |  |  |
| 3 | นายนัฐพงษ์ แสนคำวงศ์ | ผอ.รพสต.บ้านทาน |  |  |
| 4 |  | พัฒนากรประจำตำบล |  |  |
| 5 |  | หัวหน้าตู้ยามสายตรวจ |  |  |
| 6 | นายผจญ ชุ่มวังค์ | กำนัน ต.จางเหนือ |  |  |
| 7 | นายสุวิน รูปทอง | ผู้ใหญ่บ้าน ม.๑ |  |  |
| 8 | นายบุญเทียม จันทร์วงค์ | ผู้ใหญ่บ้าน ม.๓ |  |  |
| ๙ | นางสมจิตร พลเคน | ผู้ใหญ่บ้าน ม.๔ |  |  |
| ๑๐ | นายณัฐวุฒิ สุยะสืบ | ผู้ใหญ่บ้าน ม.๕ |  |  |
| ๑๑ | นายตี๋ อินเตชะ | ผู้ใหญ่บ้าน ม.๖ |  |  |
| ๑๒ | นายฉลองชัย ทิพย์ธารากร | ผู้ใหญ่บ้าน ม.๗ |  |  |

**เริ่มประชุมเวลา ๐๙.3๐ น.**

บัดนี้ได้เวลาประชุมและสมาชิกสภา อบต. มาครบองค์ประชุมแล้วขอเชิญสมาชิกสภาองค์การบริหารส่วนตำบลจางเหนือ คณะผู้บริหารและผู้เกี่ยวข้องเข้าห้องประชุม และขอเชิญ นายสมคิด เครือสบจาง ประธานสภาองค์การบริหารส่วนตำบลจางเหนือ จุดเทียนธูปบูชาพระรัตนตรัย จากนั้นกล่าวเปิดการประชุมและเป็นประธาน ดำเนินการประชุมตามระเบียบวาระการประชุม ต่อไปครับ

**ระเบียบวาระที่ ๑** **เรื่องที่ประธานแจ้งให้ทราบ**

**ประธานสภาฯ** - ระเบียบวาระที่ ๑ เรื่องแจ้งให้ทราบ ขอเชิญเลขาฯครับ

**นายสมาน เพ็งสว่าง** - แจ้งให้ทราบ เรื่องที่ ๑ กระผมได้ไปประชุมที่จังหวัดมาครับ รับนโยบายมาจาก

(เลขานุการสภา) ท่านผู้ว่าราชการจังหวัด จะได้มาแจ้งในที่ประชุมทราบครับ

- ผู้ว่าราชการคนใหม่ของ จ.ลำปาง ได้ย้ายมาจาก จ.พะเยา นายณรงค์ศักดิ์ โอสถธนากร ซึ่งเป็นที่รู้จักกันในนาม ผู้ว่าหมูป่า และได้ย้ายมาเมื่อวันที่ ๑ ตุลาคม ๒๕๖๒ ครับ และกระผมได้ไปประชุมรับนโยบายมาครับ ซึ่งนโยบายขับเคลื่อนลำปาง สุข ทุกด้าน มีอยู่ ๖ ประการ

๑. สานต่อกิจกรรมจิตอาสา ๙๐๔ วปร.

๒. การแก้ไขปัญหาหมอกควันไฟป่า

๓. นครลำปางเมืองสะอาด(ปัญหาขยะ)

๔. การบริหารจัดการน้ำ/ทรัพยากรธรรมชาติ(การเกษตร)

๕. ส่งเสริมการท่องเที่ยว

๕. ยาเสพติด

**นายสมาน เพ็งสว่าง** - แจ้งให้ทราบ เรื่องที่ ๒ ทางกระทรวงมหาดไทยได้ออกประกาศเรื่อง พระราชบัญญัติ

(เลขานุการสภา) ภาษีที่ดินและสิ่งปลูกสร้าง จะมีผลบังคับใช้ ๑ ตุลาคม ๒๕๖๓ สำหรับภาษีที่จะเก็บก็คือ ที่ดินที่มีเอกสารสิทธิ์ และไม่มีเอกสารสิทธิ์ สิ่งปลูกสร้าง อาคารชุดที่ดินรกร้างว่างเปล่า เป็นต้น รายละเอียดจะประชาสัมพันธ์แจ้งให้ทราบอีกทีครับ

**นายสมาน เพ็งสว่าง** - แจ้งให้ทราบ เรื่องที่ ๓ แผนดำเนินงาน ๒๕๖๓ เป็นการแจ้งให้สภาทราบครับ แผน(เลขานุการสภา) ดำเนินงานเฉพาะที่เป็นการบริการสาธารณะ เช่น เบี้ยยังชีพผู้สูงอายุ เบี้ยพิการ โครงการ

ก่อสร้าง ค่าใช้จ่ายที่เป็นครุภัณฑ์ครับ โครงการพัฒนาที่มาจากข้อบัญญัติงบประมาณรายจ่ายประจำปี ๒๕๖๓ และโครงการพัฒนาที่หน่วยงานอื่น ดำเนินการในเขตพื้นที่ตำบลจางเหนือ ซึ่งกำหนดช่วงเวลาในการดำเนินงานว่าจะอยู่ในเดือนใด จัดซื้อจัดจ้างในช่วงใด ซึ่งได้ทำไว้แล้วในปีงบ ๖๓ เป็นอำนาจอนุมัติของผู้บริหารท้องถิ่น แต่เมื่อทำแผนดำเนินงานแล้วแจ้งให้สภาทราบต่อไป(รายละเอียดตามเอกสารแนบที่แจกให้นั้น ผด.๐๒) หลังจากนี้ก็จะได้ทำหนังสือ

ประชาสัมพันธ์แจ้งที่ทราบต่อไปครับ ขอบคุณครับ

**ประธานสภาฯ** ต่อไปเรียนเชิญท่านนายกครับ

**นายสว่าง จาคำมา** แจ้งให้ทราบครับ เรื่องหินคลุก ตอนนี้ได้ขอไปทาง กฟผ.แล้ว และ กฟผ.ได้ทำเรื่องขอ

(นายกอบต.จางเหนือ) อุตสาหกรรมจังหวัด รอการอนุมัติครับ ถ้าอนุมัติจะได้ดำเนินการจัดซื้อจัดจ้างครับ

**นายสว่าง จาคำมา** เรื่องป่าไม้กับปัญหาขยะ

(นายกอบต.จางเหนือ) ขยะคือปัญหาใหญ่ การขนขยะจากชนบทไปทิ้งในเมืองทำให้เกิดปัญหา คือ

๑.ค่าใช้จ่ายต่างๆ

ทางป่าไม้ก็ได้แนะนำให้หาพื้นที่ทิ้งขยะ จะเป็นป่าสงวนก็ได้ และให้ทาง อบต.ไปประชาคมชาวบ้านในตำบลจางเหนือ และทางป่าไม้จะได้มาตรวจสอบพื้นที่อีกทีครับ

ขอบคุณครับ

**ประธานสภาฯ** ขอบคุณท่านนายกครับ

**ระเบียบวาระที่ ๒** **เรื่องรับรองรายงานการประชุมครั้งที่ผ่านมา**

**ประธานสภาฯ** - รายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ ๓

ครั้งที่ ๒/๒๕6๒ เมื่อวันที่ ๒๘ เดือนสิงหาคม พ.ศ. ๒๕6๒ ได้แจกรายงานการประชุมแล้ว และสมาชิกท่านใดมีความประสงค์แก้ไขก็ขอเรียนเชิญครับ

**ประธานสภาฯ** - สมาชิกท่านใดเห็นสมควรรับรองรายงานการประชุมครั้งที่ผ่านมาโปรดยกมือครับ

**มติที่ประชุมฯ** - **รับรองรายงานการประชุมสมัยสามัญ สมัยที่ ๓ ครั้งที่ ๒/๒๕6๒**

**เมื่อวันที่ ๒๘ เดือนสิงหาคม พ.ศ. ๒๕6๒ เป็นเอกฉันท์ จำนวน ๑๒ เสียงประธานสภาฯ งดออกเสียง**

**ระเบียบวาระที่ 3 กระทู้ถาม**

* ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติม(ฉบับที่ ๒ )พ.ศ.๒๕๕๔ ข้อ ๙๒ ประกอบด้วย ข้อ ๙๔

การตั้ง,กระทู้ถามทั่วไปและกระทู้ถามด่วนต้องเสนอล่วงหน้าเป็นหนังสือยื่นต่อประธานสภา เมื่อไม่มีสมาชิกสภายื่นหนังสือจึงไม่มีกระทู้ถาม

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาเสร็จแล้ว**

**ประธานสภาฯ** - ไม่มี

**ระเบียบวาระที่ 5 เรื่องที่เสนอใหม่**

**ประธานสภาฯ** 5.1 ขออนุมัติใช้จ่ายเงินสะสม โครงการแก้ไขปัญหาความเดือดร้อนของประชาชน

สนับสนุนการดำเนินงานตามนโยบายของรัฐบาล ในการกระตุ้นเศรษฐกิจ ตามหนังสือ

กระทรวงมหาดไทย ด่วนที่สุด มท.๐๘๐๘.๒/ว๕๑๖๔ ลว ๒๙ สิงหาคม ๒๕๖๒

(รายละเอียดตามเอกสาร)

**ประธานสภาฯ** เรียนเชิญท่านนายกครับ

**นายสว่าง จาคำมา** โครงการแก้ไขปัญหาความเดือดร้อนของประชาชน

(นายกอบต.จางเหนือ) สนับสนุนการดำเนินงานตามนโยบายของรัฐบาล ในการกระตุ้นเศรษฐกิจ ตามหนังสือ

กระทรวงมหาดไทย ลงวันที่ ๒๙ สิงหาคม ๒๕๖๒ (รายละเอียดตามเอกสาร)

อ้างถึง ระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และแก้ไขเพิ่มเติม

สิ่งที่ส่งมาด้วย แนวทางการใช้จ่ายเงินสะสมขององค์กรปกครองส่วนท้องถิ่น

ด้วยรัฐบาลมีนโยบายที่จะกระตุ้นเศรษฐกิจ โดยกำหนดมาตรการหลายมาตรการ เช่นการใช้จ่ายภาครัฐโดยเฉพาะงบลงทุนเศรษฐกิจรากฐานด้านการเกษตร การท่องเที่ยว การลงทุน และมอบหมายให้กระทรวงมหาดไทยส่งเสริมสนับสนุนให้องค์กรปกครองส่วนท้องถิ่นใช้จ่ายเงินสะสม เพื่อแก้ไขปัญหา เพื่อแก้ไขปัญหาความเดือดร้อนของประชาชนและสนับสนุนการดำเนินงานของรัฐบาลในการกระตุ้นเศรษฐกิจ


กระทรวงมหาดไทยพิจารณาแล้วเห็นว่า เพื่อให้องค์กรปกครองส่วนท้องถิ่นดำเนินการแก้ไขปัญหาความเดือดร้อนของประชาชน และสามารถนำเงินสะสมมาใช้ในการพัฒนาท้องถิ่นตามอำนาจหน้าที่ได้อย่างคล่องตัวและมีประสิทธิภาพ เพื่อสนับสนุนการดำเนินการตามนโยบายของรัฐบาล จึงได้กำหนดแนวทางการใช้จ่ายเงินสะสมเพื่อสอดคล้องกับนโยบายของรัฐบาล ๕ ด้าน ประกอบด้วย ๑. ด้านโครงสร้างพื้นฐาน ๒. ด้านการสร้างความเข้มแข็งให้ชุมชน ๓. ด้านเศรษฐกิจและสังคม ๔. ด้านส่งเสริมการท่องเที่ยว และ ๕. ด้านการศึกษา และอาศัยอำนาจตามความในข้อ ๘๙/๑ ของระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และแก้ไขเพิ่มเติม ปลัดกระทรวงมหาดไทยโดยความเห็นชอบของรัฐมนตรีว่าการกระทรวงมหาดไทยอนุมัติยกเว้นให้องค์กรปกครองส่วนท้องถิ่นสามารถนำเงินสะสมไปใช้ตามแนวทางดังกล่าวได้ ยกเว้นการกันเงินตามระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และแก้ไขเพิ่มเติม ข้อ ๘๙ และให้องค์กรปกครองส่วนท้องถิ่นพิจารณากันเงินสะสมสำรองจ่ายเป็นค่าใช้จ่ายด้านบุคลากร ค่าใช้จ่ายในการบริหารงานและกรณีที่มีสาธารณภัยเกิดขึ้นตามความจำเป็น โดยคำนึงถึงสถานะทางการเงินการคลัง และต้องเสนอโครงการเพื่อใช้จ่ายเงินสะสมต่อสภาท้องถิ่นภายใน วันที่ ๓๑ ตุลาคม ๒๕๖๒ เท่านั้น

(รายละเอียดตามเอกสารแนบ)

ปัจจุบันยอดเงินสะสม มีอยู่ ๓๒,๔๗๕,๒๐๙.๗๐ บาท และได้กันเงินสะสมเป็นค่าใช้จ่ายต่างๆตามระเบียบฯข้อ ๘๙ จำนวน ๖ เดือน ดังนี้







การกันเงินการใช้จ่ายสะสมไว้ รวม 13,865,862.54 บาท

สามารถใช้จ่ายเงินสะสมได้ รวม ๑๘,๖๐๙,๓๔๗.๑๖ บาท และขออนุมัติใช้จ่ายเงินสะสมในครั้งนี้ จำนวน ๕,๓๓๐,๓๖๙ บาท ซึ่งแยกเป็นโครงการก่อสร้าง จำนวน ๔,๕๕๔,๗๐๐ บาท แยกจัดซื้อวัสดุก่อสร้าง จำนวน ๙๘๐,๗๖๙ บาท

**นายสว่าง จาคำมา** รายละเอียดอื่นๆขอเชิญท่านเลขาสภาช่วยเพิ่มเติมครับ

(นายกอบต.จางเหนือ)

**นายสมาน เพ็งสว่าง** - กระผมขอแจ้งที่มาของโครงการจ่ายเงินสะสมครับ

(เลขานุการสภา) รัฐบาลมีนโยบายที่จะกระตุ้นเศรษฐกิจ โดยกำหนดมาตรการหลายมาตรการ เช่นการใช้จ่ายภาครัฐโดยเฉพาะงบลงทุนเศรษฐกิจรากฐานด้านการเกษตร การท่องเที่ยว การลงทุน และมอบหมายให้กระทรวงมหาดไทยส่งเสริมสนับสนุนให้องค์กรปกครองส่วนท้องถิ่นใช้จ่ายเงินสะสม เพื่อแก้ไขปัญหา เพื่อแก้ไขปัญหาความเดือดร้อนของประชาชน ตามระเบียบกระทรวงมหาดไทยว่าด้วยการรับเงิน การเบิกจ่าย การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และแก้ไขเพิ่มเติมตาม ข้อ ๘๙ ได้โดยอาศัยอำนาจตามข้อ ๘๙/๑ ยกเว้นการกันเงินสะสมตามข้อ ๘๙ โดยให้พิจารณากันเงินสะสมสำรองจ่ายเป็นค่าใช้จ่ายด้านบุคลากร ค่าใช้จ่ายในการบริหารงานและกรณีสาธารณภัยตามความจำเป็นโดยคำนึงถึงสถานะทางการเงิน การคลัง ซึ่งเป็นไปตามหนังสือกระทรวงมหาดไทย ด่วนที่สุด ที่ มท ๐๘๐๘.๒/ว ๕๑๖๔ ลงวันที่ ๒๙ สิงหาคม ๒๕๖๒

กระผมขออนุญาตเพิ่มเติมรายละเอียดข้อ ๘๙/๑ ครับ

“ข้อ 89/1 ในกรณีที่มีภารกิจตามนโยบายเร่งด่วนของรัฐบาลหรือกระทรวงมหาดไทย และจำเป็นต้องให้องค์กรปกครองส่วนท้องถิ่นเป็นผู้ดำเนินการ โดยมีความจำเป็นต้องใช้จ่ายจาก งบประมาณขององค์กรปกครองส่วนท้องถิ่นและงบประมาณดังกล่าวไม่เพียงพอและไม่ต้องด้วยเงื่อนไข การใช้จ่ายเงินสะสมหรือเงินทุนสำรองเงินสะสมตามข้อ 87 และข้อ 89 ปลัดกระทรวงมหาดไทยอาจอนุมัติยกเว้นให้องค์กรปกครองส่วนท้องถิ่นใช้จ่ายจากเงินสะสมหรือเงินทุนสำรองเงินสะสมได้ โดยความเห็นชอบของรัฐมนตรีว่าการกระทรวงมหาดไทย”

“ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

(๑) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับ ด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(๒) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีก ร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการ ก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลา ที่กำหนดให้การใช้จ่ายเงินสะสมนั้นเป็นอันพับไป ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลัง ขององค์กรปกครองส่วนท้องถิ่นและเสถียรภาพในระยะยาว ”

ซึ่งในหนังสือนั้นใช้ระเบียบข้อ ๘๙/๑ ยกเว้นการปฏิบัติตาม ข้อ๘๙ เรื่อง การกันเงินสะสมสำรองจ่าย ปัจจุบัน อบต. มีเงินสะสม จำนวน ๓๒,๔๗๕,๒๐๙.๗๐ บาท กันเงินสะสมไว้

รวม 13,865,862.54 บาท สามารถใช้จ่ายเงินสะสมได้ รวม ๑๘,๖๐๙,๓๔๗.๑๖ บาท

(รายละเอียดตามเอกสารแนบ)

**ประธานสภาฯ** รายละเอียดตามที่ท่านนายกและเลขาสภาได้แจ้งนั้น ทางสมาชิกมีข้อซักถามอภิปรายหรือไม่ครับ

เรียนเชิญครับ

**นายวิรัตน์ วงค์แขม** ผมแก้ไขเพิ่มเติมในส่วนของ หมู่ ๔ บ้านทาน ครับ เนื่องจากข้อมูลคลาดเคลื่อน จากเดิม

(รองประธานสภา) - โครงการก่อสร้างลานคอนกรีตหน้าวัดบ้านทาน หมู่ที่ 4 ปริมาณงาน ขนาดกว้าง 34.00 เมตร ยาว 25.00 เมตร หนา 0.1๐ เมตร หรือมีพื้นที่ไม่น้อยกว่า 1,000 ตารางเมตร พร้อมป้ายโครงการ จำนวน 1 แห่ง งบประมาณ ๓๘๐,๔๐๐ บาท

ขอแก้ไขเป็นโครงการก่อสร้างลานคอนกรีตหน้าวัดบ้านทาน หมู่ที่ 4 ปริมาณงาน ขนาดกว้าง 34.00 เมตร ยาว 25.00 เมตร หนา 0.1๕ เมตร หรือมีพื้นที่ไม่น้อยกว่า 1,000 ตารางเมตร พร้อมป้ายโครงการ จำนวน 1 แห่ง งบประมาณ ๔๙๙,๐๐๐ บาท

-โครงการจัดซื้อท่อ PE บ้านทาน หมู่ที่ 4 ปริมาณงาน ท่อ PE ขนาดเส้นผ่าศูนย์กลาง 40 มม. จำนวน 1,550 เมตร,ท่อ PE ขนาดเส้นผ่าศูนย์กลาง 50 มม. จำนวน 250 เมตร, ท่อ PE ขนาดเส้นผ่าศูนย์กลาง 75 มม.จำนวน 500 เมตร, ท่อ PE ขนาดเส้นผ่าศูนย์กลาง 110 มม. จำนวน 100 เมตร, ข้อต่อขนาด 40 มม. จำนวน 31 อัน, ข้อต่อขนาด 50 มม. จำนวน 5 อัน, ข้อต่อขนาด 75 มม. จำนวน 10 อัน, ข้อต่อขนาด 110 มม. จำนวน 2 อัน,ข้อต่อตรง 110 มม. จำนวน 2 อัน งบประมาณ 249,200 บาท

ขอแก้ไขเป็นโครงการจัดซื้อท่อ PE บ้านทาน หมู่ที่ 4 ปริมาณงาน ท่อ PE ขนาดเส้นผ่าศูนย์กลาง 40 มม. จำนวน 1,738 เมตร ,ท่อ PE ขนาดเส้นผ่าศูนย์กลาง 50 มม.จำนวน 300 เมตร ,ท่อ PE ขนาดเส้นผ่าศูนย์กลาง 75 มม.จำนวน 150 เมตร ,ท่อ PE ขนาดเส้นผ่าศูนย์กลาง 110 มม. จำนวน 150 เมตร ,ข้อต่อขนาด 40 มม. จำนวน 16 อัน, ข้อต่อขนาด 50 มม.จำนวน 5 อัน,ข้อต่อขนาด 75 มม.จำนวน 2 อัน,ข้อต่อขนาด 110 มม.จำนวน 2 อัน ข้อต่อตรงลด 110x90 จำนวน 1 อัน ข้อต่อตรงลด 90x ๗๕ จำนวน ๑ อัน ข้อต่อตรงลด ๕๐x๔๐ จำนวน ๑ อัน งบประมาณ 213,200 บาท

- โครงการจัดซื้อท่อนาฮ่องฮ่าง บ้านทาน หมู่ที่ 4 ปริมาณงานขนาดท่อประปา พี.วี.ซี. แข็งขนาด 3 นิ้ว ชั้น 8.5 ยาว 4.00 เมตร จำนวน 100 ท่อน งบประมาณ 39,000 บาท

ขอแก้ไขเป็นโครงการจัดซื้อท่อ PE นาฮ่องฮ่าง บ้านทาน หมู่ที่ 4 ปริมาณงานขนาดท่อ PE ขนาดเส้นผ่าศูนย์กลาง 75 มม. จำนวน 400 เมตร พร้อมข้อต่อตรง ขนาด 75 มม.จำนวน 2 อัน งบประมาณ ๗๕,๐๐๐ บาท

**นายวิเชียร นาทันเลิศ** ผมขอแก้ไขเพิ่มเติม เนื่องจากข้อมูลคลาดเคลื่อนครับ ของหมู่ ๕ บ้านวังตม ครับ จากเดิม

(ส.อบต. หมู่ ๕) - โครงการจัดซื้อท่อประปา พี.วี.ซี. แข็งบ้านวังตม หมู่ที่ 5 จำนวน 1 แห่ง ปริมาณงาน ท่อประปา พี.วี.ซี. แข็ง ขนาดเส้นผ่าศูนย์กลาง 1.5 นิ้ว ชนิดปลายบาน ชั้น 8.5 จำนวน ๖๒๕ ท่อน งบประมาณ ๘๗,๓๐๐ บาท ขอแก้ไขเป็น โครงการจัดซื้อท่อประปา พี.วี.ซี. แข็งบ้านวังตม หมู่ที่ 5 จำนวน 1 แห่ง ปริมาณงาน ท่อประปา พี.วี.ซี. แข็ง ขนาดเส้นผ่าศูนย์กลาง 1.5 นิ้ว ชนิดปลายบาน ชั้น 8.5 จำนวน 275 ท่อน ,ท่อประปา พี.วี.ซี. แข็ง ขนาดเส้นผ่าศูนย์กลาง 2 นิ้ว ชนิดปลายบาน ชั้น 8.5 จำนวน 200 ท่อน ท่อประปา พี.วี.ซี. แข็ง ขนาดเส้นผ่าศูนย์กลาง 3 นิ้ว ชนิดปลายบาน ชั้น 8.5 จำนวน 150 ท่อน งบประมาณ 128,700 บาท

- โครงการก่อสร้างลานคอนกรีตเสริมเหล็ก บ้านวังตมหมู่ที่ 5 พร้อมป้าย

โครงการจำนวน 1 แห่ง ขนาดกว้าง 18.00 เมตร ยาว 21.00 เมตร หนา 0.15 เมตร หรือพื้นที่ไม่น้อยกว่า 378 ตร.ม.ตามแบบ อบต.จางเหนือพร้อมป้ายโครงการจำนวน 1 แห่ง

งบประมาณ 1๔๓,๘00.00 บาท ขอแก้ไขเป็นโครงการก่อสร้างลานคอนกรีตเสริมเหล็ก บ้านวังตม หมู่ที่ 5 พร้อมป้ายโครงการจำนวน 1 แห่ง ขนาดกว้าง 18.00 เมตร ยาว 21.00 เมตร หนา 0.15 เมตร หรือพื้นที่ไม่น้อยกว่า 378 ตร.ม.ตามแบบ อบต.จางเหนือพร้อมป้ายโครงการจำนวน 1 แห่ง งบประมาณ 1๘๘,๙00.00 บาท

**นายทองดี หล้าวงค์สืบ** ผมขอแก้ไขเพิ่มเติม เนื่องจากข้อมูลคลาดเคลื่อนครับ ของหมู่ ๗ บ้านจางเหนือพัฒนา ครับ

(ส.อบต. หมู่ ๗) จากเดิม โครงการปรับปรุงซ่อมแซมถนน ค.ส.ล. สายทางไปวัดพระบาท หมู่ที่ 7 โดยวิธีเสริม

ผิวแอสฟัลท์ติกคอนกรีต พร้อมป้ายโครงการ จำนวน 1 แห่ง ปริมาณงานขนาดกว้าง 4.00 เมตร ยาว ๓๑๐ เมตรหนาเฉลี่ย 5 เซนติเมตร หรือพื้นที่ไม่น้อยกว่า ๑๒๔๐ ตารางเมตร ตามแบบมาตรฐานกรมทางหลวงชนบทเลขที่ มฐบร.106/53 พร้อมป้ายโครงการ จำนวน 1 แห่ง

งบประมาณ ๔๓๘,๕๐๐ บาท ขอแก้ไขเพิ่มเติมเป็น ๒ โครงการ ดังนี้

- โครงการปรับปรุงซ่อมแซมถนน ค.ส.ล. สายทางไปวัดพระบาท หมู่ที่ 7 โดยวิธีเสริมผิวแอสฟัลท์ติกคอนกรีต พร้อมป้ายโครงการ จำนวน 1 แห่ง ปริมาณงานขนาดกว้าง 4.00 เมตร ยาว 150 เมตรหนาเฉลี่ย 5 เซนติเมตร หรือพื้นที่ไม่น้อยกว่า 600 ตารางเมตร ตามแบบมาตรฐานกรมทางหลวงชนบทเลขที่ มฐบร.106/53 พร้อมป้ายโครงการ จำนวน 1 แห่ง งบประมาณ ๒๐๐,๐๐๐ บาท และ

- โครงการก่อสร้างถนน ค.ส.ล. สายบ้านนายทองคำ สุยะสืบ หมู่ที่ 7 พร้อมป้ายโครงการ จำนวน 1 แห่ง ปริมาณงานขนาดกว้าง 4.00 เมตร ยาว 100 เมตร หนา 0.15 เมตร หรือมีพื้นที่ไม่น้อยกว่า 400 ตารางเมตร ตามแบบองค์การบริหารส่วนตำบลจางเหนือ พร้อมป้ายโครงการ จำนวน 1 แห่ง งบประมาณ ๒๓๘,๕๐๐ บาทครับ

**ประธานสภาฯ** ต่อไปเชิญสมาชิกหมู่ ๑ ครับ

**นายประกฤติ กาวิชัย** กระผมอยากให้ท่านนายกได้สำรวจดูว่าแต่ละหมู่บ้าน พอจะเพิ่มเติมโครงการได้อีก

(ส.อบต. หมู่ ๑) หรือไม่ และนำมาเพิ่มเติมในโครงการจ่ายเงินสะสม เพราะกระผมเห็นว่าเงินเราก็ยังมีเหลือเยอะครับ ถือว่าโครงการนี้เป็นรอบแรกไป และนำมาเพิ่มเติมเป็นรอบสองครับ

โครงการบางโครงการที่ชาวบ้านต้องการยังไม่ครอบคลุมเลยครับ ขอบคุณครับ

**ประธานสภาฯ** ต่อไปเชิญสมาชิกหมู่ ๒ ท่านสุบินครับ

**นายสุบิน เปี้ยสาย** โครงการที่มีหนังสือมาเรื่องกระตุ้นเศรษฐกิจ กระผมรู้สึกดีใจ เพราะกระผมเสนอมา

(ส.อบต. หมู่ ๒) ประมาณ ๒-๓ โครงการ แต่ทาง ผอ.กองช่างแจ้งว่าไม่สามารถสำรวจได้ทัน กระผมจึงเห็นด้วยกับท่านประกฤติ ที่จะเพิ่มเติมโครงการจ่ายเงินสะสมรอบสองครับ และอยากเสนอให้ ผอ.กองช่าง ทำหนังสือถึงกรมเจ้าท่า

๑.เรื่องป้องกันแนวตลิ่งพัง

๒.เรื่องขุดลอกบ่อน้ำต่างๆ สระน้ำประจำหมู่บ้าน ลำห้วย ลำคลองต่างครับ

ขอบคุณครับ

**ประธานสภาฯ** สมาชิกท่านใดมีใครจะอภิปรายหรือแก้ไขเพิ่มโครงการอีกหรือไม่

เชิญสมาชิก หมู่ที่ ๑ ครับ

- หมู่ที่ ๑ ไม่มีข้อซักถามครับ

**ประธานสภาฯ** เชิญสมาชิก หมู่ที่ ๒ ครับ

**นายกมล นันกาวงค์** ตามที่ท่านนายกได้เสนอรายละเอียดมานั้น โครงการจ่ายเงินสะสมตามนโยบายของ

(ส.อบต. หมู่ ๒) รัฐบาล เป็นเงินอยู่ ๕,๓๓๐,๓๖๙ บาท กระผมเห็นสมควรตามที่ท่านนายกและตามที่สมาชิกสภาขอแก้ไขเพิ่มเติมครับ ขอบคุณครับ

**ประธานสภาฯ** เชิญสมาชิก หมู่ที่ ๓ ครับ หมู่ที่ ๓ ไม่มีข้อซักถามครับ

**ประธานสภาฯ** เชิญสมาชิก หมู่ที่ ๔ ครับ หมู่ที่ ๔ ไม่มีข้อซักถามครับ

**ประธานสภาฯ** เชิญสมาชิก หมู่ที่ ๕ ครับ หมู่ที่ ๕ ไม่มีข้อซักถามครับ

**ประธานสภาฯ** เชิญสมาชิก หมู่ที่ ๖ ครับ หมู่ที่ ๖ ไม่มีข้อซักถามครับ

**ประธานสภาฯ** เชิญสมาชิก หมู่ที่ ๗ ครับ

- หมู่ที่ ๗ ไม่มีข้อซักถามครับ

**ประธานสภาฯ หากไม่มีสมาชิกท่านใด อภิปรายหรือขอแก้ไขเพิ่มเติมแล้ว ผมจะขอมติที่ประชุมนะครับ**

**ประธานสภาฯ** สมาชิกท่านใดเห็นสมควรอนุมัติให้ใช้จ่ายเงินสะสม โครงการแก้ไขปัญหาความเดือดร้อนของประชาชน สนับสนุนการดำเนินงานตามนโยบายของรัฐบาล ในการกระตุ้นเศรษฐกิจ ตามหนังสือกระทรวงมหาดไทย ด่วนที่สุด มท.๐๘๐๘.๒/ว๕๑๖๔ ลว ๒๙ สิงหาคม ๒๕๖๒ ตามที่นายกเสนอและตามที่มีการแก้ไขเพิ่มเติมใหม่ รวมเป็นเงินทั้งสิ้น ๕,๕๓๕,๔๖๙ บาท โปรดยกมือครับ

**มติที่ประชุม - ที่ประชุมอนุมัติให้ใช้จ่ายเงินสะสม โครงการแก้ไขปัญหาความเดือดร้อนของ**

**ประชาชน สนับสนุนการดำเนินงานตามนโยบายของรัฐบาล ในการกระตุ้นเศรษฐกิจ** **จำนวนเงินทั้งสิ้น ๕,๕๓๕,๔๖๙ บาท** **ด้วยคะแนน ๑๒ เสียง เป็นเอกฉันท์ ประธานสภางดออกเสียง**

**ระเบียบวาระที่ 6 เรื่องอื่น ๆ**

**ประธานสภาฯ** กระผมขอเชิญผู้เข้าร่วมประชุมครับ

**นายบุญเรือง นันตะกูล** ก่อนอื่นกระผมขอขอบคุณประธานสภาที่ได้ดำเนินการจัดที่นั่งประชุมและมีป้ายชื่อให้

(ผอ.รร.นาแช่)ทาง ผอ.โรงเรียนด้วยครับ

กระผมได้ดูโครงการจ่ายขาดเงินสะสมแล้ว ก็มีรายละเอียดหลายโครงการ แต่ในส่วนของการศึกษา ของโรงเรียนประถมศึกษาในตำบลจางเหนือ จำนวน ๔ โรงเรียน ไม่ได้ปรากฏอยู่ในแผนการดำเนินงาน ปี ๒๕๖๓ ทางเราอยากทราบว่าจะได้รับสนับสนุนเมื่อไรครับ ขอบคุณครับ

**นายสุภาพ หงษ์สามสิบเจ็ด** ทางด้านการศึกษาของโรงเรียน ตั้งแต่กระผมมาอยู่ก็พัฒนาการศึกษาเป็นที่

(ผอ.รร.นาแช่)ประจักษ์ครับ ไม่ว่าจะเป็นวิชาการและกิจกรรมต่างๆ ซึ่งกระผมอยากจะแจ้งให้ทราบครับ จึงอยากให้ทาง อบต.ช่วยสนับสนุนงบประมาณให้กับทางโรงเรียนของเราด้วยครับ ขอบคุณครับ

**นางเรวดี ปัญญาไชย** ด้านการศึกษาของโรงเรียนบ้านทานคะ นอกจากการเรียนการสอนแล้ว โรงเรียนได้

(รกน.ผอ.รร.บ้านทาน) สนับสนุนเรื่องเทคโนโลยีด้วยคะ และตอนนี้ก็ได้ทำหนังสั้นเข้าไปประกวดในโครงการของ ปปช.คะ ได้รับรางวัลชมเชยด้วยคะ และดิฉันอยากเสนอเรื่องโครงการคะ อาทิเช่นโครงการหนอนพยาธิ โครงการเกี่ยวกับสุขาภิบาล คือก่อนที่จะจัดโครงการให้ช่วยนัดประชุมก่อนจัดทำโครงการคะ เพื่อที่จะได้วางแผนการจัดทำโครงการกันให้ดีขึ้นคะ ขอบคุณคะ

**นางลัดดา ท้วมไชยนาม** ดิฉันก็ได้เห็นด้วยกับ ผอ.ทั้ง ๒ โรงเรียน และคุณครูโรงเรียนบ้านทานด้วยคะ

(ผอ.รร.วังตม)ทั้งเรื่องของการศึกษาและวิชาการต่างๆ การจัดทำโครงการต่างๆด้วยคะ ขอบคุณคะ

**ประธานสภาฯ** ขอขอบคุณทางผู้อำนวยการโรงเรียนครับ ต่อไป

ขอเรียนเชิญนวก.การเกษตรประจำตำบลจางเหนือครับ

**นางจารุณี เจริญวงศ์** สำหรับทางด้านการเกษตรก็จะมีปัญหาด้านแมลง โรคต่างๆคะ ก็เลยอยากแจ้งเรื่อง

(นวก.การเกษตรประจำ ต.จางเหนือ)งบประมาณของการเกษตรว่าทางเราไม่ได้มีงบประมาณคะ แต่ทางเกษตร

ยินดีที่จะให้ความรู้ทางด้านวิชาการคะ และอยากให้ทางท้องถิ่นได้ช่วยสนับสนุนชาวบ้านด้านการเกษตรด้วยคะ และฝากสมาชิกทุกท่าน ช่วยประชาสัมพันธ์เรื่องการช่วยเหลือต้นทุนผลิตของเกษตรกร ซึ่งตอนนี้เราได้บันทึกข้อมูลและการประชาคมไปแล้วนั้น เงินก็ได้เข้าบัญชีของเกษตรกรไปแล้ว อยากจะฝากสมาชิกทุกท่าและผู้นำชุมชน ช่วยแจ้งเกษตรกรให้เช็คบัญชีเงินเข้าได้แล้วคะ แต่ถ้าเกิดเงินยังไม่เข้ารบกวนติดต่อเกษตรอำเภอแม่เมาะหรือทางเว็บไซต์ได้ที่ www.CNGAHO.INBEAAC.COM และใส่หมายเลขบัตรประชาชนเข้าไปคะ หรือเกษตรกรท่านใดมีปัญหาให้ติดต่อสำนักงานเกษตรอำเภอแม่เมาะ ถึงวันที่ ๑๕ พฤศจิกายน ๒๕๖๒ นี้เท่านั้นคะ ขอบคุณคะ

**ประธานสภาฯ** ขอขอบคุณ นวก.การเกษตรประจำตำบลจางเหนือครับ

ต่อไปขอเชิญสมาชิกหมู่ที่ ๑ ครับ

**นายประกฤติ กาวิชัย** กระผมขอสอบถามครับ ๑.เรื่องการตั้งกระทู้ถามอยากถามเลขานุการสภาว่าการตั้ง

(ส.อบต. หมู่ ๑) กระทู้ถามข้อ ๙๕ ก่อน ๗ วันหรือหลัง ๗ วันครับ

๒.เรื่องเบี้ยยังชีพผู้สูงอายุครับ

- นางแสงหล้า มุสุ บ้านเลขที่ ๗๙ ม.๑ ตำบลจางเหนือ เกิดวันที่ ๒๓ พ.ค.๒๕๐๒ อายุ ๖๐ ปีบริบูรณ์ เพราะเหตุใดจึงไม่ได้รับเบี้ยยังชีพในเดือนถัดไปคือเดือนมิถุนายน ๒๕๖๒ แต่ได้รับเดือนตุลาคม ๒๕๖๒ คืออะไรครับ

- นายสุรเกียรติ แสงธง บ้านเลขที่ ๙๗ ม.๑ ตำบลจางเหนือ เกิดวันที่ ๒๔ เม.ย.๒๕๐๒ อายุ ๖๐ ปีบริบูรณ์ แต่ได้รับเดือนตุลาคม ๒๕๖๒ ขาดสิทธิ์ไป ๕ เดือน เจ้าตัวอยากทราบว่าเป็นยังไงทำไมถึงได้รับเบี้ยช้า อยากให้ผู้รู้ช่วยให้ข้อมูลด้วยครับ หรือทำเป็นหนังสือแจ้งเหตุผลให้เจ้าตัวทราบด้วยครับ หรือถ้าไม่สามารถให้รายละเอียดได้กระผมจะได้เข้าไปถามผู้ดูแล อปท.ของเรา ซึ่งคือนายอำเภอครับ ขอบคุณครับ

**ประธานสภาฯ** ต่อไปขอเชิญสมาชิกหมู่ที่ ๒ ครับ ไม่มี

ขอเชิญสมาชิกหมู่ที่ ๓ ครับ ไม่มี

ขอเชิญสมาชิกหมู่ที่ ๔ ครับ

**นายวิรัตน์ วงค์แขม** ๑.เรื่องของยาเสพติดครับ ที่จะให้ชาวบ้านไปหย่อนบัตร แบบแสดงข้อมูล RE-XRAY

(ส.อบต. หมู่ ๔) ยาเสพติด กระผมเห็นว่าไม่สมควรครับ เพราะทางฝ่ายปกครองและทางตำรวจจะทราบดีอยู่แล้วว่าประชาชนคนไหน คือผู้เสพ ผู้ค้า ครับ

๒.ตลิ่งข้างบ้านนายจรัส บุญเรือง ที่กระผมได้ทำหนังสือมาแจ้งแล้วนั้น อยากให้ทาง อบต.ได้ไปสำรวจและซ่อมแซมด้วยครับ เพราะเคยเกิดเหตุการณ์ตลิ่งพังมาแล้วครับ กระผมไม่อยากให้เกิดอีก รบกวนทาง อบต.ให้ช่วยตรวจสอบดูแลด้วยครับ ขอบคุณครับ

**ประธานสภาฯ** ต่อไปขอเชิญสมาชิกหมู่ที่ ๕ ครับ ไม่มี

ขอเชิญสมาชิกหมู่ที่ ๖ ครับ

**นายสุคนธ์ สุยะสืบ** กระผมอยากให้ชี้แจงเรื่องระเบียบโครงการก่อสร้างแนวป้องกันตลิ่งพัง ว่าระเบียบเป็น

(ส.อบต. หมู่ ๖) ยังไงครับ เป็นของกรมเจ้าท่าหรือไม่ เพราผมได้อ่านในไลน์ที่ท่าปลัดส่งมาว่าบางส่วนทางกรมเจ้าท่าได้โอนให้ทาง อบต.รับผิดชอบแล้วครับ ขอบคุณครับ

**ประธานสภาฯ** ต่อไปขอเชิญสมาชิกหมู่ที่ ๗ ครับ ไม่มี

ขอเรียนเชิญท่านนายกครับ

**นายสว่าง จาคำมา** ๑.เรื่องเบี้ยยังชีพ กระผมจะให้เจ้าหน้าที่ที่รับผิดชอบและท่านรองไพบูลย์ได้ให้ข้อมูล

(นายกอบต.จางเหนือ) ครับ

๒.เรื่องยาเสพติด ทางเราไม่ได้ดำเนินการโดยตรงครับ ได้ร่วมมือกับฝ่ายปกครองครับ

๓.เรื่องตลิ่งพัง ถ้าเป็นลำห้วยแม่จางจะเป็นของกรมเจ้าท่าครับ สำหรับแม่แป้นน่าจะเป็นของกรมเจ้าท่าเช่นกันเพราะเป็นลำห้วยสาขา ยังไงจะให้ ผอ.ช่างได้ตรวจสอบอีกทีครับ

**ประธานสภาฯ** ต่อไปขอเชิญรองไพบูลย์ครับ

**นายไพบูลย์ อิ่นแก้วน่าน** กระผมขอตอบกระทู้ของท่านประกฤติแทนท่านนายกครับ กระผมขอพูดเรื่องหลักเกณฑ์การยื่นลงทะเบียนผู้มีสิทธิรับเงินเบี้ยยังชีพผู้สูงอายุรายใหม่ที่ยังไม่เคยลงทะเบียนมาก่อน และผู้สูงอายุที่จะมีอายุครบ 60 ปีบริบูรณ์ในปีงบประมาณถัดไป เพื่อรับเงินเบี้ยยังชีพผู้สูงอายุ

ตามที่กระทรวงมหาดไทย ได้ประกาศใช้ระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.2552 และที่แก้ไขเพิ่มเติมถึง (ฉบับที่ 4) พ.ศ.2562 เพื่อใช้ในการดำเนินงานการจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น ซึ่งตามความนัยข้อ 7 แห่งระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น (ฉบับที่ 2) พ.ศ.2560 กำหนดให้ผู้สูงอายุที่จะมีอายุครบหกสิบปีบริบูรณ์ขึ้นไปที่ไม่เคยลงทะเบียนมาก่อน และผู้สูงอายุที่จะมีอายุครบหกสิบปีบริบูรณ์ในปีงบประมาณ 2564 ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองหรือ มอบอำนาจให้ผู้อื่นไปลงทะเบียนแทนต่อองค์กรปกครองส่วนท้องถิ่นที่ตนมีภูมิลำเนา ณ สำนักงานองค์กรปกครองส่วนท้องถิ่นหรือสถานที่ที่องค์กรปกครองส่วนท้องถิ่นกำหนด

เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพผู้สูงอายุ ประจำปีงบประมาณ พ.ศ.2564 เป็นไปด้วยความเรียบร้อยในแนวทางเดียวกัน และเพื่อเป็นการเตรียมความพร้อมด้านข้อมูลในการเสนอของบประมาณเบี้ยยังชีพผู้สูงอายุ ประจำปีงบประมาณ พ.ศ.2564 องค์การบริหารส่วนตำบลจางเหนือ จึงประกาศให้ผู้สูงอายุ ที่ประสงค์จะรับเบี้ยยังชีพผู้สูงอายุที่ยังไม่เคยลงทะเบียนมาก่อน หรือผู้สูงอายุที่ย้ายทะเบียนบ้านมาใหม่ ไปลงทะเบียนเพื่อแสดงความประสงค์ขอรับเงินเบี้ยยังชีพผู้สูงอายุ โดยมีคุณสมบัติ ขั้นตอนและเอกสารหลักฐานประกอบการยื่นคำขอรับเงินเบี้ยยังชีพผู้สูงอายุ วันเวลา และสถานที่ ในการยื่นคำขอลงทะเบียนรับเงินเบี้ยยังชีพผู้สูงอายุ ตามหลักเกณฑ์ดังนี้

**1.คุณสมบัติของผู้มีสิทธิจะรับเงินเบี้ยยังชีพผู้สูงอายุ**

ผู้มีสิทธิจะได้รับเงินเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้ามดังต่อไปนี้

1. มีสัญชาติไทย
2. ผู้สูงอายุที่มีอายุครบ 60 ปีบริบูรณ์ ที่ยังไม่เคยลงทะเบียนขอรับเบี้ยยังชีพผู้สูงอายุ มาก่อน/หรือ
3. ผู้สูงอายุที่มีอายุ 59 และจะมีอายุครบ 60 ปีบริบูรณ์ขึ้นไป ในปีงบประมาณ 2564 นับจนถึงวันที่ 30 กันยายน 2563 **(ผู้สูงอายุที่เกิดระหว่างวันที่ 1 ตุลาคม 2502 ถึง วันที่ 30 กันยายน 2503)** สำหรับในกรณีที่ในทะเบียนราษฎรไม่ปรากฏวันที่ เดือนเกิด ให้ถือว่าบุคคลนั้นเกิดในวันที่ 1 มกราคมของปีนั้น
4. มีภูมิลำเนาอยู่ในเขตพื้นที่องค์การบริหารส่วนตำบลจางเหนือตามทะเบียนบ้าน รวมทั้งผู้สูงอายุที่ย้ายภูมิลำเนาเข้ามาอยู่ใหม่ในพื้นที่องค์การบริหารส่วนตำบลจางเหนือ แต่ยังไม่ได้ยื่นคำขอลงทะเบียนตามข้อ 8 แห่งระเบียบฯ โดยกำหนดรับลงทะเบียนตั้งแต่วันที่ย้ายแต่ไม่เกินเดือน **พฤศจิกายนของปีนั้น**

ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจหรือ องค์กรปกครองส่วนท้องถิ่น ได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548

**2.ขั้นตอนและเอกสารหลักฐานประกอบการยื่นคำขอรับเงินเบี้ยยังชีพผู้สูงอายุ**

**2.1 กำหนดรับลงทะเบียน**

ให้ผู้สูงอายุที่มีคุณสมบัติครบถ้วน และมีความประสงค์ขอรับเบี้ยยังชีพผู้สูงอายุ ยื่นคำขอลงทะเบียนด้วยตนเองหรือมอบอำนาจให้ผู้อื่นยื่นคำขอแทนต่อองค์กรปกครองส่วนท้องถิ่นที่ตนมีชื่ออยู่ตามทะเบียนบ้าน ณ ที่ทำการองค์การบริหารส่วนตำบลจางเหนือ หรือตามองค์การบริหารส่วนตำบลจางเหนือกำหนดตามความเหมาะสม ตั้งแต่เวลาเวลา 08.30 – 16.30 น. โดยแบ่งช่วงเวลาการรับลงทะเบียน เป็น 2 ช่วงดังนี้

1. ช่วงที่ 1 ตั้งแต่วันที่ 1 เดือนตุลาคม พ.ศ. 2562 ถึงวันที่ 30 เดือนพฤศจิกายน พ.ศ. 2562
2. ช่วงที่ 2 ตั้งแต่วันที่ 1 เดือนมกราคม พ.ศ. 2563 ถึงวันที่ 30 เดือนกันยายน พ.ศ. 2563

**2.2 เอกสารหลักฐานประกอบแบบคำขอลงทะเบียน**

ให้ผู้สูงอายุที่มีคุณสมบัติครบถ้วนตามข้อ 6 แห่งระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 และที่แก้ไขเพิ่มเติมถึง (ฉบับที่ 4) พ.ศ.๒๕62 ที่มีความประสงค์จะยื่นคำขอลงทะเบียนรับเงินเบี้ยยังชีพผู้สูงอายุ นำเอกสารหลักฐานประกอบแบบคำขอลงทะเบียน ดังนี้

1. บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่าย พร้อมสำเนา
2. ทะเบียนบ้าน (ที่เป็นปัจจุบัน) พร้อมสำเนา
3. สมุดบัญชีเงินฝากธนาคารเพื่อการเกษตรและสหกรณ์การเกษตร (ธกส.) หรือสมุดบัญชีเงินฝากธนาคารกรุงไทย พร้อมสำเนา กรณีผู้สูงอายุประสงค์ขอรับเงินเบี้ยยังชีพผู้สูงอายุผ่านธนาคาร
4. หนังสือมอบอำนาจ พร้อมสำเนาบัตรประจำตัวประชาชนของผู้รับมอบอำนาจ และผู้รับมอบอำนาจ (กรณีให้ผู้อื่นเป็นผู้ยื่นคำขอแทน)

**2.3 วิธีการรับเงินเบี้ยยังชีพ**

ในการยื่นคำขอลงทะเบียนรับเงินเบี้ยยังชีพผู้สูงอายุ ผู้สูงอายุจะต้องแสดงความประสงค์ขอรับเงินเบี้ยยังชีพผู้สูงอายุโดยวิธีใดวิธีหนึ่ง ดังต่อไปนี้

(1) รับเงินสดด้วยตนเอง

(2) รับเงินสดโดยบุคคลที่ได้รับมอบอำนาจจากผู้มีสิทธิ

(3) โอนเงินเข้าบัญชีเงินฝากธนาคารในนามผู้มีสิทธิ

(4) โอนเงินเข้าบัญชีเงินฝากธนาคารในนามบุคคลที่ได้รับมอบอำนาจจากผู้มีสิทธิ

**3. หลักเกณฑ์และสิทธิประโยชน์ที่จะได้รับเงินเบี้ยยังชีพผู้สูงอายุ**

3.1 กรณีผู้สูงอายุที่มีอายุครบ 60 ปีบริบูรณ์แล้ว และที่ยังไม่เคยลงทะเบียนมาก่อนแสดงความประสงค์มาลงทะเบียนรับเงินเบี้ยยังชีพผู้สูงอายุจะมีสิทธิได้รับเงินเบี้ยยังชีพผู้สูงอายุในอัตราแบบขั้นบันใด ภายในเดือนตุลาคม 2563 โดยจะไม่เกินวันที่ 10 ของเดือนนั้น (ในปีงบประมาณ พ.ศ. 2564) เป็นต้นไป

3.2 กรณีผู้สูงอายุที่มีอายุ 59 และจะมีอายุครบ 60 ปีบริบูรณ์ขึ้นไป ในปีงบประมาณ พ.ศ. 2564 นับจนถึงวันที่ 30 กันยายน 2563 (ผู้สูงอายุที่เกิดระหว่างวันที่ 1 ตุลาคม 2502 ถึง วันที่ 30 กันยายน 2503) จะมีสิทธิได้รับเงินเบี้ยยังชีพผู้สูงอายุในอัตราแบบขั้นบันใดจำนวน 600 บาท/เดือน โดยจะได้รับเงินเบี้ยยังชีพในเดือนถัดไปจากเดือนที่มีอายุครบ 60 ปีบริบูรณ์ และจะไม่เกินวันที่ 10 ของเดือนนั้น (ในปีงบประมาณ พ.ศ. 2564) เป็นต้นไป

3.3 กรณีผู้สูงอายุที่มีสิทธิได้รับเงินเบี้ยยังชีพผู้สูงอายุ ประจำปีงบประมาณ พ.ศ.2564 จะได้รับเงินเบี้ยยังชีพผู้สูงอายุ ตั้งแต่ เดือนตุลาคม 2563 ถึงเดือนกันยายน 2564 ในอัตราแบบขั้นบันได ดังนี้

* อายุ 60 ถึง 69 ปี ได้รับเบี้ยยังชีพ จำนวน 600 บาท
* อายุ 70 ถึง 79 ปี ได้รับเบี้ยยังชีพ จำนวน 700 บาท
* อายุ 80 ถึง 89 ปี ได้รับเบี้ยยังชีพ จำนวน 800 บาท
* อายุ 90 ปีขึ้นไป ได้รับเบี้ยยังชีพ จำนวน 1,000 บาท

หรือตามมติคณะรัฐมนตรี ภายในวันที่ 10 ของทุกเดือน

**4. วิธีดำเนินการกรณีผู้สูงอายุย้ายภูมิลำเนา**

ผู้สูงอายุที่ย้ายภูมิลำเนาไปอยู่ที่อื่นในระหว่างปีงบประมาณ พ.ศ. 2563 ผู้สูงอายุจะได้รับเงินเบี้ยยังชีพจากองค์กรปกครองส่วนท้องถิ่นแห่งเดิมจนถึงเดือนกันยายน 2563 และเพื่อเป็นการรักษาสิทธิให้ต่อเนื่องในการรับเงินเบี้ยยังชีพผู้สูงอายุ ประจำปีงบประมาณ พ.ศ. 2564 ตั้งแต่เดือนตุลาคม 2563 ถึงเดือนกันยายน 2564 ต่อไปนั้น ผู้สูงอายุจะต้องไปลงทะเบียนยื่นคำขอรับเงินเบี้ย ยังชีพผู้สูงอายุตั้งแต่วันที่ย้ายแต่ไม่เกินเดือนพฤศจิกายน 2563 ณ องค์การปกครองส่วนท้องถิ่นที่ได้ย้ายภูมิลำเนาใหม่ที่เปิดให้มีการลงทะเบียนยื่นคำขอรับเงินเบี้ยยังชีพผู้สูงอายุ

**5. วิธีดำเนินการกรณีผู้สูงอายุซึ่งต้องขังหรือจำคุกอยู่ในเรือนจำ**

สำหรับผู้สูงอายุซึ่งเป็นผู้ต้องขังหรือจำคุกอยู่ในเรือนจำ ทัณฑสถานหรือสถานที่คุมขังของกรมราชทัณฑ์ ให้มอบอำนาจให้ผู้บังคับบัญชาการเรือนจำ ผู้อำนวยการทัณฑสถาน หรือเจ้าหน้าที่ที่ผู้บังคับบัญชาการเรือนจำมอบหมาย นำคำขอลงทะเบียนและนำมายื่นต่อองค์กรปกครองส่วนท้องถิ่นตามภูมิลำเนาของผู้มีสิทธิ

**6. การประกาศรายชื่อ**

เมื่อเสร็จสิ้นการจัดให้มีการขึ้นทะเบียนรับเบี้ยยังชีพผู้สูงอายุ องค์การบริหารส่วนตำบลจางเหนือ จะประกาศบัญชีรายชื่อผู้สูงอายุที่มีสิทธิในแต่ละเดือนภายในวันที่ 5 ของเดือนถัดไป

โดยท่านสามารถมาตรวจสอบสิทธิจากประกาศรายชื่อผู้มีสิทธิรับเบี้ยยังชีพผู้สูงอายุ ประจำปี งบประมาณ พ.ศ.2564 ได้ ณ ที่ทำการองค์การบริหารส่วนตำบลจางเหนือ และป้ายประชาสัมพันธ์ประจำหมู่บ้านตาม ที่ท่านมีชื่อตามทะเบียนบ้านในหมู่บ้านนั้น ๆ ขอบคุณครับ

**ประธานสภาฯ** ต่อไปเรียนเชิญท่านนายกครับ

**นายสว่าง จาคำมา** สำหรับเรื่อง กล้องวงจรปิด ครับ ทาง อบต.ได้เอาไว้ในข้อบัญญัติแล้วครับ

(นายกอบต.จางเหนือ) ในส่วนของการศึกษาจะให้รองไพบูลย์ได้ให้รายละเอียดเพิ่มเติมครับ

**ประธานสภาฯ** ต่อไปเรียนเชิญท่านสุบินครับ

**นายสุบิน เปี้ยสาย** กระผมอยากทราบว่า เรื่องงบประมาณกระตุ้นเศรษฐกิจ โครงการก่อสร้างที่อยากให้ยื่น

(ส.อบต. หมู่ ๒) โครงการรอบ ๒ จะให้ยื่นได้หรือไม่ และเมื่อไร ขอบคุณครับ

**ประธานสภาฯ** ต่อไปเรียนเชิญ ผอ.กองช่างครับ

**นายธนภูมิ โถสุวรรณ์** สำหรับเรื่องขุดลอกลำห้วยหรือแม่น้ำลำคลองนั้น จะแยกออกเป็น ๒ ส่วนครับ

ลำห้วยจะใช้ระเบียบอีกอย่างนึ่ง สำหรับแม่น้ำ ก็จะมี พรบ.อีกแบบนึ่งครับ ถ้าเป็นลำห้วย ลำคลอง จะใช้ระเบียบกระทรวงมหาดไทย ว่าด้วยวิธีการขุดลอกแหล่งน้ำสาธารณะประโยชน์ พ.ศ.๒๕๔๗ วิธีการจะแตกต่างกัน ก่อนที่เราจะทำเราต้องดูแบบก่อนว่าเรียบร้อยหรือไม่ครับ โครงการติดพื้นที่ป่าหรือไม้ มีสถาปนิกหรือไม่ ถ้าเรียบร้อยแล้วส่งไปที่จังหวัดได้เลยครับ ต่อจากนั้นจังหวัดก็จะตรวจสอบตามขั้นตอนครับ ขอบคุณครับ

**ประธานสภาฯ** ต่อไปเรียนเชิญ หัวหน้า สป.ครับ ไม่มี

ต่อไปเรียนเชิญ ผอ.กองการศึกษา ครับ ไม่มี

ต่อไปเรียนเชิญ ผอ.กองคลัง ครับ

**นางสาวมาลัย ยาวิเคียน** สำหรับดิฉัน ก็จะมีเรื่อง การใช้จ่ายขาดเงินสะสมคะ ดิฉันก็จะได้ควบคุมการจัดซื้อจัดจ้างของโครงการคะ แต่ขอดูรายละเอียดเพิ่มเติมก่อนคะ เป็นห่วงเรื่องการยื่นรอบ ๒ เกรงว่าจะไม่ทันคะ ขอบคุณคะ

**นายวิรัตน์ วงค์แขม** ๑.เรื่องของเบี้ยผู้สูงอายุที่ท่านรองนายกได้พูดไปนั้น กระผมคิดว่าไม่ได้เป็นความผิดของ

(ส.อบต. หมู่ ๔) ชาวบ้านครับ แต่เป็นความผิดของ อบต.มากกว่าครับ ขอบคุณครับ

๒.เรื่องของภัยแล้ง ทาง อบต.จะให้ สมาชิก ทำหนังสือขอกระสอบทรายหรือไม่ครับ เพื่อเตรียมการป้องกันภัยแล้ง

**นายประกฤติ กาวิชัย** กระผมขอเพิ่มเติมเรื่องเบี้ยยังชีพครับ กระผมอยากให้ท่านรองไพบูลย์อธิบายและใช้

(ส.อบต. หมู่ ๑) คำพูดที่สุภาพให้เกียรติสภาด้วยครับ เพราะหน้าที่นี้เป็นหน้าที่ของบริหารที่จะดำเนินการ ไม่ใช้โยนความผิดพลาดให้ชาวบ้านครับ ขอบคุณครับ

**ประธานสภาฯ** ต่อไปขอเชิญท่านเลขาครับ

**นายสมาน เพ็งสว่าง** - กระผมก็รับทราบปัญหาของทั้ง ๒ ฝ่ายแล้วครับ และจะรับปัญหานี้ไปแก้ไข และดู

(เลขานุการสภา) ระเบียบ และแจ้งทางชาวบ้านต่อไปครับ และที่ผ่านมาทาง อบต.ก็ได้แจ้งไปยังฝ่ายทะเบียนของอำเภอในปี ๒๕๖๓ เพื่อไปตรวจสอบทะเบียนรายชื่อ แต่ทางทะเบียนแจ้งมาว่าการคัดรายชื่อในทะเบียนบ้าน ขัดต่อระเบียบของกรมการปกครองกระทรวงมหาดไทยครับ

สำหรับคำถามที่ท่านประกฤติ ถามเรื่อง กระทู้ตามระเบียบกระทรวงมหาดไทยว่าด้วยข้อบังคับการประชุม สภา อบต.ข้อ ๙๒ และ ข้อ ๙๔ จะต้องเสนอล่วงหน้าเป็นหนังสือยื่นต่อประธานสภา อบต.ครับ เพื่อประธานจะได้บรรจุเข้าในระเบียบวาระการประชุมสภาตาม ข้อ ๙๕ และภายใน ๗ วันนับแต่วันที่ส่งกระทู้ตามไปยังผู้บริหาร สำหรับการเสนอกระทู้ถามล่วงหน้านั้น ระเบียบไม่ได้กำหนดว่าจะเสนอล่วงหน้ากี่วันครับ

**นายไพบูลย์ อิ่นแก้วน่าน** – เรื่องแผนดำเนินงานของทางสถานศึกษา กระผมจะแจ้งว่าในปีงบประมาณหน้าจะให้ทางสถานศึกษาจัดเตรียมแผน และโครงการไว้ และถ้าทางเราจะทำแผนจะให้นักวิเคราะห์แจ้งไปให้ทางสถานศึกษาส่งแผนเข้ามาบรรจุไว้ในข้อบัญญัติงบประมาณหน้าครับ

- การส่งเสริมการเกษตร เรื่องนี้ดีอย่างยิ่งครับที่ทาง อบต.จะช่วยเหลือประชาชนในด้านการเกษตรครับ ขอบคุณมากครับ

**ประธานสภาฯ** เรื่องของกระสอบทรายครับ สมาชิกท่านไหนต้องการให้ทำหนังสือมาได้ครับ มีกี่จุด และผอ.กองช่างจะได้ไปสำรวจครับ

**ประธานสภาฯ** - ใครมีอะไรสอบถามหรือเสนออะไรอีกหรือไม่หากไม่มี ต้องขอขอบคุณทุกท่านที่ได้มา

ประชุมและเข้าร่วมประชุมในวันนี้ กระผมขอปิดการประชุมครับ

**เลิกประชุม** เวลา ๑๔.๐0 น.

(ลงชื่อ)  ผู้จดรายงานการประชุม

(นายสมาน เพ็งสว่าง)

เลขานุการสภาองค์การบริหารส่วนตำบลจางเหนือ

คณะกรรมการตรวจรายงานการประชุม ได้พิจารณาตรวจรายงานการประชุมเมื่อวันที่ ๔ พฤศจิกายน 256๒ ปรากฏว่ารายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ ๔ ปี 256๒ เมื่อวันที่ ๒๘ ตุลาคม 256๒ มีเนื้อหาครบถ้วนถูกต้องสมบูรณ์แล้วทุกประการ จึงลงลายมือชื่อไว้เป็นหลักฐาน

**ตรวจถูกต้องแล้ว**

(ลงชื่อ)  กรรมการตรวจรายงานการประชุม


(นายสุบิน เปี้ยสาย)

สมาชิกสภา อบต.จางเหนือ หมู่ที่ ๒

(ลงชื่อ)  กรรมการตรวจรายงานการประชุม

(นายอั๊ด ตันใจ)

สมาชิกสภา อบต.จางเหนือ หมู่ที่ ๓

(ลงชื่อ)  กรรมการตรวจรายงานการประชุม

(นายทองดี หล้าวงค์สืบ)

สมาชิกสภา อบต.จางเหนือ หมู่ที่ ๗

สภาองค์การบริหารส่วนตำบลจางเหนือ ได้มีมติในการประชุมเมื่อวันที่ ๒๘ ตุลาคม ๒๕๖๒ เห็นชอบรับรองรายงานการประชุมสภาองค์การบริหารส่วนตำบลจางเหนือ สมัยสามัญ สมัยที่ ๓ ครั้งที่ ๒/๒๕๖๒ เมื่อวันที่ ๒๘ เดือนสิงหาคม พ.ศ. ๒๕6๒

(ลงชื่อ)  ผู้ตรวจรายงานการประชุม

(นายสมคิด เครือสบจาง)

ประธานสภาองค์การบริหารส่วนตำบลจางเหนือ